ddrg/super_eurlex huggingface dataset:
BAT 81:

Najboljša razpoložljiva tehnika za zmanjšanje emisij PCDD/F in bakra iz postopka oksikloriranja v vodo je uporaba spodaj navedene tehnike a, ali namesto tega tehnike b skupaj z ustrezno kombinacijo tehnik c, d in e. Tehnika Opis Ustreznost V proces vključene tehnike a. Zasnova z mirujočo plastjo za oksikloriranje Zasnova reakcije oksikloriranja: v reaktorju z mirujočo plastjo se zmanjša količina katalizatorskih delcev, ki jih odnaša v plinasti tok na vrhu. Ni ustrezna za obstoječe naprave z uporabo lebdeče plasti. b. Ciklonski ločevalnik ali filtrirni sistem s suhim katalizatorjem Ciklonski ločevalnik ali filtrirni sistem s suhim katalizatorjem zmanjša izgube katalizatorja iz reaktorja in s tem tudi njihov prenos v odpadno vodo. Ustrezna samo za naprave z uporabo lebdeče plasti. Predhodno čiščenje odpadnih voda c. Kemično obarjanje Glej oddelek 12.2. Kemično obarjanje se uporablja za odstranjevanje raztopljenega bakra. Ustrezna samo za naprave z uporabo lebdeče plasti. d. Koagulacija in flokulacija Glej oddelek 12.2. Ustrezna samo za naprave z uporabo lebdeče plasti. e. Membranska filtracija (mikro- ali ultrafiltracija) Glej oddelek 12.2. Ustrezna samo za naprave z uporabo lebdeče plasti.

Preglednica 10.4 Ravni okoljske učinkovitosti, povezane z BAT, za emisije v vodo iz proizvodnje EDC prek oksikloriranja na izhodu iz predhodnega čiščenja za odstranjevanje trdnih snovi v napravah z uporabo lebdeče plasti Parameter Ravni okoljske učinkovitosti, povezane z BAT (povprečje vrednosti, dobljenih v enem letu) Baker 0,4–0,6 mg/l PCDD/F < 0,8 ng I-TEQ/l Skupne suspendirane trdne snovi (TSS) 10–30 mg/l S tem povezano spremljanje je opisano v BAT 79. Preglednica 10.5 Ravni emisij, povezane z BAT, za neposredne emisije bakra, EDC in PCDD/F v sprejemno vodno telo iz proizvodnje EDC Parameter Ravni emisij, povezane z BAT (povprečje vrednosti, dobljenih v enem letu) Baker 0,04–0,2 g/t EDC, proizvedenega z oksikloriranjem (37) EDC 0,01–0,05 g/t prečiščenega EDC (38) (39) PCDD/F 0,1– 0,3 μg I-TEQ/t EDC, proizvedenega z oksikloriranjem S tem povezano spremljanje je opisano v BAT 79.
(5)

Na podlagi podatkov, ki jih je prejela Komisija, se zdi, da je Šrilanka izpolnila zadevne obveznosti po mednarodnem pravu in sprejela ustrezen pravni okvir za boj proti nezakonitemu, neprijavljenemu in nereguliranemu ribolovu. Šrilanka je uvedla ustrezen in učinkovit sistem spremljanja, nadzora in inšpekcij, in sicer z uvedbo dnevnika za beleženje podatkov o ulovu in radijskih klicnih znakov za ribiška plovila ter tako, da je celotno ladjevje za odprto morje opremila s sistemom za spremljanje plovil (VMS). Prav tako je uvedla sistem odvračilnih sankcij, pregledala svoj pravni okvir na področju ribištva in zagotovila pravilno izvajanje sistema potrdil o ulovu. Poleg tega je Šrilanka postopoma izboljševala svoje upoštevanje priporočil in resolucij regionalnih organizacij za upravljanje ribištva (RFMO), kot denimo ukrepov pomorske inšpekcije. Pravila regionalnih organizacij za upravljanje ribištva je prenesla v zakonodajo Šrilanke in sprejela lasten nacionalni akcijski načrt za preprečevanje nezakonitega, neprijavljenega in zakonsko neurejenega ribolova, v skladu z mednarodnim akcijskim načrtom za preprečevanje nezakonitega, neprijavljenega in zakonsko neurejenega ribolova Združenih narodov.
(2)

Na teh območjih so cene plinskega olja in neosvinčenega bencina višje od povprečnih cen na preostalem ozemlju Združenega kraljestva, zaradi česar so lokalni potrošniki goriva v slabšem položaju. Razlika v ceni izhaja iz dodatnih stroškov na enoto zaradi zemljepisne lege otokov, majhnega števila prebivalcev in dobave razmeroma majhnih količin goriva.
SL Uradni list Evropske unije L 258/1

SKLEP SVETA (EU) 2017/1792

z dne 29. maja 2017

o podpisu, v imenu Unije, Dvostranskega sporazuma med Evropsko unijo in Združenimi državami Amerike o bonitetnih ukrepih v zvezi z zavarovanjem in pozavarovanjem, in njegovi začasni uporabi

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti člena 114 v povezavi s členom 218(5) Pogodbe,

ob upoštevanju predloga Evropske komisije,

ob upoštevanju naslednjega:

(1) Svet je 21. aprila 2015 pooblastil Komisijo za začetek pogajanj z Združenimi državami Amerike o sporazumu o pozavarovanju. Pogajanja so se 12. januarja 2017 uspešno sklenila z izmenjavo pisem med glavnimi pogajalci.

(2) Dvostranski sporazum med Evropsko unijo in Združenimi državami Amerike o bonitetnih ukrepih v zvezi z zavarovanjem in pozavarovanjem (v nadaljnjem besedilu: Sporazum) bi bilo treba podpisati.

(3) Da se omogoči ustanovitev skupnega odbora v skladu s tem sporazumom, ki bo za Unijo in Združene države Amerike predstavljal forum za izmenjavo informacij o ustreznem izvajanju Sporazuma, in da se nadzornim organom v Uniji omogoči izvajanje usklajenih praks v zvezi z nadzorom skupine, ki so že možne na podlagi trenutnega pravnega okvira Unije na tem področju, bi se morala člena 4 in 7 Sporazuma začasno uporabljati do zaključka postopkov, potrebnih za sklenitev Sporazuma–

SPREJELA NASLEDNJI SKLEP:

Člen 1

Podpis, v imenu Unije, Dvostranskega sporazuma med Evropsko unijo in Združenimi državami Amerike o bonitetnih ukrepih glede zavarovanja in pozavarovanja je odobren s pridržkom njegove sklenitve.

Besedilo Sporazuma je priloženo temu sklepu.

Člen 2

Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v imenu Unije.

Člen 3

Člena 4 in 7 Sporazuma se začasno uporabljata v skladu s členi 9 in 10 Sporazuma (1) do zaključka postopkov, potrebnih za sklenitev Sporazuma.

Člen 4

Komisija zastopa Unijo v skupnem odboru, ustanovljenem v skladu s točko 7 Sporazuma, po tem, ko se je seznanila z mnenjem delovne skupine Sveta za finančne storitve, in to delovno skupino obvešča, kadar je to potrebno, in najmanj enkrat letno, o napredku pri izvajanju Sporazuma.

Člen 5

Vsa stališča, ki se zastopajo v imenu Unije, se sprejmejo v skladu s Pogodbama, na podlagi člena 16(1) Pogodbe o Evropski uniji ali člena 218(9) Pogodbe o delovanju Evropske unije pa jih sprejme Svet.

Člen 6

Ta sklep začne veljati na dan sprejetja.

V Bruslju, 29. maja 2017 Za Svet Predsednik C. CARDONA

(1) Generalni sekretariat Sveta bo v Uradnem listu Evropske unije objavil datum, od katerega se Sporazum začasno uporablja.
(3)

Ta pogajanja so se zaključila in Sporazum v obliki izmenjave pisem med Evropsko unijo in Novo Zelandijo v skladu s členom XXIV:6 in členom XXVIII Splošnega sporazuma o carinah in trgovini (GATT 1994) glede spremembe ugodnosti na seznamu ugodnosti Republike Hrvaške v okviru njenega pristopa k Evropski uniji je bil parafiran 18. maja 2017.
SL Uradni list Evropske unije L 170/1

SKLEP SVETA (EU) 2017/1163

z dne 20. junija 2017

o sklenitvi, v imenu Unije in njenih držav članic, Protokola k Stabilizacijsko-pridružitvenemu sporazumu med Evropskima skupnostma in njunimi državami članicami na eni strani ter Bosno in Hercegovino na drugi strani zaradi upoštevanja pristopa Republike Hrvaške k Evropski uniji

SVET EVROPSKE UNIJE JE –

ob upoštevanju Pogodbe o delovanju Evropske unije ter zlasti člena 217 v povezavi s točko (a)(i) drugega pododstavka člena 218(6) in drugim pododstavkom člena 218(8) Pogodbe,

ob upoštevanju Akta o pristopu Republike Hrvaške in zlasti drugega pododstavka člena 6(2) Akta,

ob upoštevanju predloga Evropske komisije,

ob upoštevanju odobritve Evropskega parlamenta (1),

ob upoštevanju naslednjega:

(1) V skladu s Sklepom Sveta (EU) 2017/75 (2) je bil 15. decembra 2016 podpisan Protokol k Stabilizacijsko-pridružitvenemu sporazumu med Evropskima skupnostma in njunimi državami članicami na eni strani ter Bosno in Hercegovino na drugi strani zaradi upoštevanja pristopa Republike Hrvaške k Evropski uniji (v nadaljnjem besedilu: Protokol), s pridržkom njegove sklenitve.

(2) Za sklenitev Protokola se glede zadev, ki spadajo na področje uporabe Pogodbe o ustanovitvi Evropske skupnosti za atomsko energijo, uporablja ločen postopek.

(3) Protokol bi bilo treba odobriti –

SPREJEL NASLEDNJI SKLEP:

Člen 1

Protokol k Stabilizacijsko-pridružitvenemu sporazumu med Evropskima skupnostma in njunimi državami članicami na eni strani ter Bosno in Hercegovino na drugi strani zaradi upoštevanja pristopa Republike Hrvaške k Evropski uniji se odobri v imenu Unije (3) in njenih držav članic.

Člen 2

Predsednik Sveta imenuje osebo(-e), pooblaščeno(-e), da v imenu Unije in njenih držav članic deponira(-jo) listino o odobritvi iz člena 7 Protokola (4).

Člen 3

Ta sklep začne veljati na dan sprejetja.

V Luxembourgu, 20. junija 2017 Za Svet Predsednica H. DALLI

(1) Odobritev z dne 16. maja 2017 (še ni objavljeno v Uradnem listu).

(2) Sklep Sveta (EU) 2017/75 z dne 21. novembra 2016 o podpisu v imenu Unije in njenih držav članic ter o začasni uporabi Protokola k Stabilizacijsko-pridružitvenemu sporazumu med Evropskima skupnostma in njunimi državami članicami na eni strani ter Bosno in Hercegovino na drugi strani zaradi upoštevanja pristopa Republike Hrvaške k Evropski uniji (UL L 12, 17.1.2017, str. 1).

(3) Besedilo Protokola je bilo objavljeno v UL L 12 z dne 17. januarja 2017 skupaj s sklepom o podpisu Protokola.

(4) Generalni sekretariat Sveta bo v Uradnem listu Evropske unije objavil datum začetka veljavnosti Protokola.
(2)

Protokol o sodelovanju v kulturi (v nadaljnjem besedilu: Protokol), ki je priložen Sporazumu o prosti trgovini med Evropsko unijo in njenimi državami članicami na eni strani ter Republiko Korejo na drugi strani v členu 1 vzpostavlja okvir za sodelovanje pogodbenic pri spodbujanju izmenjav kulturnih dejavnosti, dobrin in storitev, med drugim tudi v avdiovizualnem sektorju. V skladu s členom 5(3) Protokola bi morali pogodbenici spodbujati koprodukcije med producenti iz pogodbenice EU in Koreje, vključno z upravičenostjo koprodukcij do ugodnosti shem pogodbenic za spodbujanje lokalnih in regionalnih kulturnih vsebin.
(21)

S členom 33 Sklepa 2008/615/PNZ so Svetu podeljena izvedbena pooblastila za sprejemanje ukrepov, potrebnih za izvajanje navedenega sklepa, zlasti kar zadeva prejemanje in pošiljanje osebnih podatkov v skladu z navedenim sklepom. Ker so bili izpolnjeni pogoji za začetek izvrševanja takšnih izvedbenih pooblastil, temu namenjen postopek pa je bil izveden, bi bilo treba za Slovaško, Bolgarijo, Francijo, Češko republiko, Litvo, Nizozemsko, Madžarsko, Ciper, Estonijo, Malto, Romunijo in Finsko sprejeti izvedbeni sklep o avtomatizirani izmenjavi daktiloskopskih podatkov, ki bo tem državam članicam omogočil nadaljnje prejemanje in pošiljanje osebnih podatkov v skladu s členom 9 Sklepa 2008/615/PNZ.
V skladu s posodobljeno pomladansko napovedjo Komisije iz leta 2016 naj bi se primanjkljaj sektorja država skrčil na 4,6 % BDP v letu 2016, 3,3 % BDP v letu 2017 in 2,7 % BDP v letu 2018 (v primerjavi s cilji programa za stabilnost v višini 3,6 % BDP v letu 2016, 2,9 % BDP v letu 2017 oziroma 2,2 % BDP v letu 2018 ter predvidenim primanjkljajem v višini 3,9 % BDP v letu 2016 in 3,1 % BDP v letu 2017 v pomladanski napovedi). Napovedani večji primanjkljaj je delno posledica dejstva, da posodobljena napoved Komisije upošteva manjši obseg ukrepov za omejevanje odhodkov na centralni in regionalni ravni države v odgovor na priporočilo Komisije iz marca 2016 (0,2 % BDP) kot napoved v programu za stabilnost (0,4 % BDP), ker nekateri od teh ukrepov še niso bili dovolj podrobno opredeljeni, da bi se vključili v napoved Komisije na podlagi običajne predpostavke nespremenjene politike. Vendar večina razlik izhaja iz sprememb pravnega okvira za davek od dohodkov pravnih oseb, ki so privedle do nižjih predplačil s strani družb („pagos fraccionados“) v letu 2016. Primanjkljaji pri predplačilih v programu za stabilnost niso bili količinsko opredeljeni in so postali očitni šele aprila, in sicer ob prvem obroku, po presečnem datumu za pomladansko napoved. V skladu s posodobljeno pomladansko napovedjo Komisije iz leta 2016 so ti primanjkljaji ocenjeni na 0,5 % BDP v letu 2016. Ker navedene spremembe povzročajo stalne zamude pri plačevanju davkov, vendar ne spreminjajo davčne stopnje ali davčne osnove, ne bi vplivale na prihodke od davkov od dohodkov pravnih oseb v novih stabilnih razmerah (od leta 2017). Posledica teh sprememb je začasna izguba pri pobiranju davkov v letu 2016, ki je bila v posodobljeni pomladanski napovedi obravnavana kot enkratna.

Za leto 2017 razlike med posodobljeno pomladansko napovedjo in programom za stabilnost izhajajo iz izhodiščnega položaja, ki je slabši od pričakovanega, in dejstva, da varčevalni ukrepi, sprejeti v odgovor na priporočilo Komisije iz marca 2016, še niso dovolj podrobno opredeljeni, da bi se upoštevali na podlagi običajne predpostavke nespremenjene politike. Strukturni primanjkljaj naj bi se povečal za 0,4 % BDP v letu 2016 in 0,1 % BDP v letu 2017, v letu 2018 pa naj bi ostal nespremenjen. Vendar je v letu 2016 predvideno povečanje strukturnega primanjkljaja delno posledica dejstva, da so sedanji obeti glede inflacije in nominalne rasti BDP slabši od obetov, na katerih temelji proračun za leto 2016, kar je negativno vplivalo na strukturne javnofinančne prihodke in hkrati onemogočalo prilagoditev odhodkov.
(1)

Člen 12 naslova III Priloge III k Sporazumu o pridružitvi Evropsko skupnostjo in njenimi državami članicami na eni strani ter Republiko Čile na drugi strani (v nadaljnjem besedilu: Sporazum), določa, da se preferencialna obravnava uporablja le za blago, ki izpolnjuje zahteve iz Priloge III in se prevaža neposredno med Republiko Čile (v nadaljnjem besedilu: Čile) in Evropsko unijo.
SL Uradni list Evropske unije L 97/1

SKLEP SVETA (EU) 2017/668

z dne 27. junija 2016

o sklenitvi Dodatnega protokola k Trgovinskemu sporazumu med Evropsko unijo in njenimi državami članicami na eni strani ter Kolumbijo in Perujem na drugi strani zaradi upoštevanja pristopa Republike Hrvaške k Evropski uniji, v imenu Evropske unije in njenih držav članic

SVET EVROPSKE UNIJE JE –

ob upoštevanju Pogodbe o delovanju Evropske unije ter zlasti člena 91, člena 100(2), in člena 207 v povezavi s točko (a)(v) drugega pododstavka člena 218(6) Pogodbe,

ob upoštevanju Akta o pristopu Republike Hrvaške in zlasti drugega pododstavka člena 6(2) Akta,

ob upoštevanju predloga Evropske komisije,

ob upoštevanju odobritve Evropskega parlamenta (1),

ob upoštevanju naslednjega:

(1) V skladu s Sklepom Sveta (EU) 2015/1277 (2) je bil podpisan Dodatni protokol k Trgovinskemu sporazumu med Evropsko unijo in njenimi državami članicami na eni strani ter Kolumbijo in Perujem na drugi strani zaradi upoštevanja pristopa Republike Hrvaške k Evropski uniji (v nadaljnjem besedilu: Dodatni protokol), s pridržkom njegove sklenitve.

(2) Dodatni protokol bi bilo treba odobriti –

SPREJEL NASLEDNJI SKLEP:

Člen 1

Dodatni protokol k Trgovinskemu sporazumu med Evropsko unijo in njenimi državami članicami na eni strani ter Kolumbijo in Perujem na drugi strani zaradi upoštevanja pristopa Republike Hrvaške k Evropski uniji se odobri v imenu Unije in njenih držav članic (3).

Člen 2

Predsednik Sveta je pooblaščen, da imenuje osebo(-e), pooblaščeno(-e) za uradno obvestilo, predvideno v členu 12(2) Dodatnega protokola.

Člen 3

Ta sklep začne veljati na dan sprejetja.

V Bruslju, 27. junija 2016 Za Svet Predsednik M. VAN DAM

(1) Odobritev z dne 7. junija 2016.

(2) UL L 204, 31.7.2015, str. 1.

(3) Besedilo Dodatnega protokola bo objavljeno skupaj s sklepom o njegovem podpisu.
3.

Celotni dovoljeni ulov (kategorije 1, 2, 2a, 3, 6, 7 in 8) in referenčne tonaže (kategoriji 4 in 5) so opredeljeni v obrazcih o ribolovu iz Priloge 1 k temu protokolu. Določijo se na podlagi koledarskega leta, od 1. januarja do 31. decembra zadevnega leta. Če prvo in zadnje obdobje uporabe Protokola ne ustrezata koledarskemu letu, se celotni dovoljeni ulov določi po načelu časovne porazdelitve ob upoštevanju letnih trendov porazdelitve ulova po ribolovnih kategorijah.
(5)

Komisija je o začetku postopka pregleda uradno obvestila izvoznike/proizvajalce v LRK, uvoznike, uporabnike in vsa združenja, za katere je znano, da jih to zadeva, organe LRK ter vse znane proizvajalce Unije. Zainteresirane strani so imele možnost, da pisno izrazijo svoja stališča in zahtevajo zaslišanje v roku iz obvestila o začetku.
SL Uradni list Evropske unije C 439/9

SKLEP KOMISIJE

z dne 19. decembra 2017

o imenovanju nekaterih članov Znanstvenega sveta Evropskega raziskovalnega sveta

(2017/C 439/06)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Sklepa Sveta 2013/743/EU z dne 3. decembra 2013 o vzpostavitvi posebnega programa za izvajanje okvirnega programa za raziskave in inovacije (2014–2020) – Obzorje 2020 in razveljavitvi odločb 2006/971/ES, 2006/972/ES, 2006/973/ES, 2006/974/ES in 2006/975/ES (1) ter zlasti člena 7(1) Sklepa,

ob upoštevanju naslednjega:

(1) Komisija je s Sklepom C(2013) 8915 (2) ustanovila Evropski raziskovalni svet (v nadaljnjem besedilu: ERC) za obdobje od 1. januarja 2014 do 31. decembra 2020, in sicer za izvajanje ukrepov iz dela I „Odlična znanost“ v okviru posebnega cilja „Evropski raziskovalni svet (ERC)“ iz člena 3(1)(a) Sklepa 2013/743/EU.

(2) ERC sestavljata neodvisen Znanstveni svet in posebna izvedbena struktura.

(3) Člani Znanstvenega sveta so imenovani za največ štiri leta z možnostjo enkratnega podaljšanja.

(4) Dne 31. decembra 2017 se bo iztekel prvi mandat treh članov Znanstvenega sveta. Stalni odbor za imenovanje prihodnjih članov Znanstvenega sveta je Komisiji priporočil, da se mandati teh treh članov Znanstvenega sveta podaljšajo. Da se zagotovi neprekinjeno delovanje Znanstvenega sveta, bi bilo treba torej njihove mandate podaljšati –

SPREJELA NASLEDNJI SKLEP:

Člen 1

Profesor Martin STOKHOF je imenovan za člana Znanstvenega sveta ERC v drugem mandatu, ki se izteče 31. decembra 2019.

Profesor Nils STENSETH je imenovan za člana Znanstvenega sveta ERC v drugem mandatu, ki se izteče 31. decembra 2019.

Profesor Michel WIEVIORKA je imenovan za člana Znanstvenega sveta ERC v drugem mandatu, ki se izteče 31. decembra 2019.

Člen 2

Člani Znanstvenega sveta ERC so navedeni v Prilogi.

Člen 3

Ta sklep začne veljati 1. januarja 2018.

V Bruslju, 19. decembra 2017 Za Komisijo Carlos MOEDAS Član Komisije

(1) UL L 347, 20.12.2013, str. 965.

(2) Sklep Komisije C(2013) 8915 z dne 12. decembra 2013 o ustanovitvi Evropskega raziskovalnega sveta (UL C 373, 20.12.2013, str. 23).
(1)

Svet je 26. januarja 2015, 5. februarja 2015 in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020. Mario FAVA je 11. julija 2017 s Sklepom Sveta (EU) 2017/1337 (4) kot član zamenjal Marca SANTA.
(1)

Svet je 26. januarja 2015, 5. februarja 2015 in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020. Joakim LARSSON je 20. julija 2015 s Sklepom Sveta (EU) 2015/1203 (4) kot član zamenjal Monaliso NORMANN.
(1)

v členu 14 se odstavek 1 nadomesti z naslednjim: „1. Referenčni finančni znesek za kritje odhodkov, povezanih z EUAM Ukraine, do 30. novembra 2014 znaša 2 680 000 EUR. Referenčni finančni znesek za kritje odhodkov, povezanih z EUAM Ukraine, za obdobje od 1. decembra 2014 do 30. novembra 2015 znaša 13 100 000 EUR. Referenčni finančni znesek za kritje odhodkov, povezanih z EUAM Ukraine, za obdobje od 1. decembra 2015 do 30. novembra 2016 znaša 17 670 000 EUR. Referenčni finančni znesek za kritje odhodkov, povezanih z EUAM Ukraine, za obdobje od 1. decembra 2016 do 30. novembra 2017 znaša 20 800 000 EUR. Referenčni finančni znesek za kritje odhodkov, povezanih z EUAM Ukraine, za obdobje od 1. decembra 2017 do 31. maja 2019 znaša 31 956 069,20 EUR. Referenčni finančni znesek za poznejša obdobja določi Svet.“;
(2)

Z Izvedbenim sklepom Sveta 2012/232/EU (2) je bila Romuniji do 31. decembra 2014 dovoljena uporaba ukrepov o odstopanju v skladu s členom 395(1) Direktive 2006/112/ES, da bi izvedla ukrep za omejitev pravice do odbitka vstopnega DDV, in sicer na 50 %, za nakup, nabavo znotraj Skupnosti, uvoz, najem ali zakup cestnih motornih vozil ter DDV na izdatke, povezane s takšnimi vozili, vključno z gorivom, kadar se vozila ne uporabljajo izključno v poslovne namene. Z Izvedbenim sklepom (EU) 2015/156 (3) je bilo obdobje veljavnosti Izvedbenega sklepa Sveta 2012/232/EU podaljšano do 31. decembra 2017.
(2)

Na podlagi Izvedbenega sklepa Sveta 2014/797/EU (2) je Estoniji dovoljeno, da omeji pravico do odbitka DDV, ki se plača na nakup, lizing, nakup znotraj Skupnosti in uvoz določenih osebnih avtomobilov, in da davčnega zavezanca oprošča obračunavanja DDV na neposlovno rabo vozil, za katere se uporablja omejitev.
„2.

ALNSIEM, Musa Hilal Abdalla Tudi: (a) Sheikh Musa Hilal (b) Abd Allah (c) Abdallah (d) AlNasim (e) Al Nasim (f) AlNaseem (g) Al Naseem (h) AlNasseem (i) Al Nasseem Funkcija: (a) nekdanji član nacionalne skupščine Sudana iz okrožja Al-Waha (b) nekdanji posebni svetovalec na ministrstvu za zvezne zadeve (c) vrhovni poglavar plemena Mahamid v severnem Darfurju Datum rojstva: (a) 1. januar 1964 (b) 1959 Kraj rojstva: Kutum Državljanstvo: Sudan Naslov: (a) Kabkabiya, Sudan (b) Kutum, Sudan (prebiva v kraju Kabkabiya in mestu Kutum v severnem Darfurju; prebival je tudi v Kartumu) Potni list: (a) diplomatski potni list št. D014433, izdan 21. februarja 2013 (veljaven do 21. februarja 2015) (b) diplomatski potni list št. D009889, izdan 17. februarja 2011 (veljaven do 17. februarja 2013) Identifikacija: potrdilo o državljanstvu št. A0680623 Datum uvrstitve na seznam ZN: 25. april 2006 Drugi podatki: Spletna povezava do posebnega obvestila Interpola in Varnostnega sveta ZN: https://www.interpol.int/en/notice/search/un/5795065 Informacije iz povzetka razlogov za uvrstitev na seznam, ki ga je pripravil Odbor za sankcije: Alnsiem je bil 25. aprila 2006 na podlagi odstavka 1 Resolucije 1672 (2006) uvrščen na seznam kot „vrhovni poglavar plemena Jalul v severnem Darfurju“. Organizacija Human Rights Watch v svojem poročilu navaja, da ima okrožnico lokalnega vladnega urada iz severnega Darfurja z dne 13. februarja 2004, v kateri slednji „lokalnim varnostnim enotam“ naroča, naj „dovolijo nadaljnje dejavnosti mudžahidov in prostovoljcev pod poveljstvom šejka Muse Hilala na območju [severnega Darfurja] in poskrbijo za njihove osnovne potrebev“. 400 pripadnikov Arabske milice je 28. septembra 2005 napadlo vasi Aro Sharrow (vključno s tamkajšnjim taboriščem za notranje razseljene osebe), Acho in Gozmena v zahodnem Darfurju. Prepričani smo tudi, da se je Musa Hilal udeležil napada na taborišče za notranje razseljene osebe v kraju Aro Sharrow; njegov sin je bil ubit med napadom Sudanske osvobodilne armade (SLA) na območju Shareia, zato je zdaj vpleten v osebno krvno maščevanje. Obstajajo utemeljeni razlogi za domnevo, da je kot vrhovni poglavar neposredno odgovoren za ta dejanja ter za kršitve mednarodnega humanitarnega prava in prava človekovih pravic ter druga grozodejstva.“
(1)

Svet je 26. januarja 2015, 5. februarja 2015 in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020. N. A. (André) VAN DE NADORT je 13. julija 2015 s Sklepom Sveta (EU) 2015/1140 (4) kot član zamenjal H. J. J. (Henrija) LENFERINKA. M. A. (Michiel) SCHEFFER je 18. septembra 2015 s Sklepom Sveta (EU) 2015/1573 (5) kot član zamenjal W. H. (Hester) MAIJ in D. J. E.(Erik) LIEVERS je kot nadomestni član zamenjal E. M. (Elviro) SWEET.
(2)

Zaradi razmer glede afriške prašičje kuge v Rusiji in Belorusiji je Komisija sprejela Izvedbeni sklep 2013/426/EU (2) o določitvi ukrepov, ki med drugim predvidevajo ustrezno čiščenje in razkuževanje „vozil za prevoz rejnih živali“, ki so prevažala žive živali in vstopajo v Unijo iz navedenih držav. Isti ukrepi so bili z Izvedbenim sklepom Komisije (EU) 2015/1752 (3) razširjeni na Ukrajino.